b'\n_START_ARTICLE_\nPeter Reid\n_START_SECTION_\nKlubkarriere\n_START_PARAGRAPH_\nReid var p\xc3\xa5 klubplan prim\xc3\xa6rt tilknyttet Bolton, Everton og Manchester City. L\xc3\xa6ngst tid tilbragte han hos Bolton med ti \xc3\xa5r, men det var hos Everton at han oplevede st\xc3\xb8rst succes, og blandt andet var med til at vinde to engelske mesterskaber og Pokalvindernes Europa Cup. I 1985 blev han desuden tildelt prisen som PFA Player of the Year._NEWLINE_Reid var udover de ovenn\xc3\xa6vnte klubber desuden i kortere perioder tilknyttet Queens Park Rangers, Southampton, Notts County og Bury.\n_START_SECTION_\nLandshold\n_START_PARAGRAPH_\nReid spillede mellem 1985 og 1988 13 kampe for Englands landshold. Han deltog ved VM i 1986 i Mexico, hvor engl\xc3\xa6nderne n\xc3\xa5ede kvartfinalerne, samt ved EM i 1988.\n_START_SECTION_\nTr\xc3\xa6nerkarriere\n_START_PARAGRAPH_\nReid har b\xc3\xa5de under og efter sit karrierestop som aktiv haft stor succes som manager, for forskellige klubber og landshold. Som spillende manager var han i tre \xc3\xa5r ansvarshavende hos Manchester City. I syv s\xc3\xa6soner stod han efterf\xc3\xb8lgende i spidsen for Sunderland, som han to gange f\xc3\xb8rte til en f\xc3\xb8rsteplads i den n\xc3\xa6stbedste r\xc3\xa6kke, og dermed til oprykning til Premier League._NEWLINE_Derudover har Reid ogs\xc3\xa5 st\xc3\xa5et i spidsen for blandt andet Leeds United, Coventry City og Englands U/21-landshold. Han var senest manager i et \xc3\xa5r (2010-2011) for Plymouth Argyle.'